Միխայիլ Ալաֆուզո

Միխայիլ Ալաֆուզո (, ), խորհրդային զորապետ, կոմկոր։

Կենսագրություն 
Միխայիլ Ալաֆուզոն ծնվել է 1891 թվականին Նիկոլաևում, ծովային սպայի ընտանիքում։ Մասնակցել է Առաջին համաշխարհային պատերազմին, ծառայությունն անցել է Բելոստոկի 50-րդ հետևակային գնդում, 1916 թվականի սկզբում ուներ պոդպորուչիկի կոչում, 1917 թվականին ստանում է շտաբս-կապիտանի կոչում։

1918 թվականի սկզբում զորակոչվում է Կարմիր բանակ, Քաղաքացիական պատերազմի մասնակից է։ Եղել է Հյուսիսային-Ուրալ-Սիբիրական ռազմաճակատի օպերատիվ վարչության պետը (28.07.- 30.08.1918), 3-րդ բանակի շտաբի պետը (30.08.1918-1.1919 և 2.05- 5.12.1920), 1918 թվականի օգոստոս-հոկտեմբերին եղել է նույն բանակի հրամանատար։ 
Եղել է Հանրապետության զինված ուժերի հաշվառման և կազմակերպական հանձնաժողովի անդամ (1.1919-04.1920), Հարավ-Արևմտյան ռազմաճակատի շտաբի պետի օգնական (6-28.12.1920), Կիևյան ՌՕ-ի շտաբի պետը։
 1921-1924 թվականներին Մոսկովյան ՌՕ-ի շտաբի պետ 
 1924-1927 թվականներին Հյուսիս-Կովկասյան ՌՕ-ի շտաբի պետ
 1927-1935 թվականներին Կարմրադրոշ Կովկասյան բանակի շտաբի պետ 
 1935 թվականին ստացել է կոմկորի կոչում 
 1935-1937 թվականներին եղել է Գլխավոր շտաբի ռազմական ակադեմիայի կազմակերպական և մոբիլիզացիոն ամբիոնի վարիչ։ 
Կրթությունը` բարձրագույն, ավարտել է Գլխավոր Շտաբի ակադեմիան։ Ձերբակալվել է 1937 թվականի ապրիլի 15-ին լրտեսության, վնասարարության և հակահեղափոխական տեռորիստական կազմակերպությանը մասնակցելու մեղադրանքով։ Մայիսի 22-ին ձերբակալված Մարշալ Տուխաչևսկու հունիսի 1-ի ցուցմունքում մեղադրվում է գերմանական հետախուզությանը տեղեկատվություն տրամադրելու համար։ 
Ընդգրկվել է ՆԳԺԿ օրգանների կողմից նախապատրաստված, ԽՍՀՄ Գերագույն դատարանի Ռազմական Կոլեգիային ներկայացման ենթակա այսպես կոչված «ստալինյան ցուցակների» մեջ։ Ցուցակում դասակարգվել է 1-ին դասում, որը սանկցավորվում էր պատժի առավելագույն չափով` գնդակահարությամբ։ 1937 թվականի հուլիսի 10-ի ցուցակը, որում ընդգրկված էր Ալաֆուզոյի ազգանունը, հաստատվել է անձամբ Ստալինի և Մոլոտովի կողմից։

1937 թվականի հուլիսի 13-ին ԽՍՀՄ Գերագույն դատարանի Ռազմական Կոլեգիայի որոշմամբ դատապարտվում է պատժի առավելագույն չափին` գնդակահարության և նույն օրը դատավճիռը ի կատար է ածվում։ Աճյունը թաղված է Դոնի գերեզմանատանը։ 
Արդարացվել է ԽՍՀՄ Գերագույն խորհրդի ռազմական կոլեգիայի 22.11.1960 թվականի որոշմամբ։

Պարգևներ 
 Կարմիր Դրոշի շքանշան (20.02.1928)
 Անդրկովկասի Խորհրդային Ֆեդերատիվ Սոցիալիստական Հանրապետության Աշխատանքային Կարմիր Դրոշի շքանշան (1932)

Ծանոթագրություններ

Գրականություն 
 Сувениров О. Ф. Трагедия РККА 1937-1938. - М.։ ТЕРРА, 1998. - 528 с. - ISBN 5-300-02220-9.
 Черушев Н. С., Черушев Ю. Н. Расстрелянная элита РККА (командармы 1-го и 2-го рангов, комкоры, комдивы и им равные)։ 1937-1941. Биографический словарь. - М.։ Кучково поле; Мегаполис, 2012. - С. 55-56. - 496 с. - 2000 экз. - ISBN 978-5-9950-0217-8.

Արտաքին հղումներ 
 «Русская армия в Великой войне» կայքում

Ռուս ռազմական գործիչներ
Առաջին համաշխարհային պատերազմի մասնակիցներ
Առաջին համաշխարհային պատերազմին մասնակցած ռուսական ռազմական գործիչներ
Սուրբ Ստանիսլավի 3-րդ աստիճանի շքանշանի ասպետներ
Կարմիր դրոշի շքանշանի ասպետներ
ԽՍՀՄ-ում գնդակահարվածներ
Ռուսաստանի քաղաքացիական պատերազմի մասնակիցներ
Աշխատանքային կարմիր դրոշի շքանշանի ասպետներ